Darovacia zmluva                                      488/2011

uzatvorená podľa § 628 a nasl. zákona č. 40/1964 Zb. Občiansky zákonník v znení neskorších predpisov (ďalej ako „Občiansky zákonník“) (ďalej ako „Zmluva“)
doleuvedeného dňa, mesiaca a roku
medzi : 

1.	Zachar Ľudovít, rod. Zachar
nar. xxx
trvale bytom xxx
štátna príslušnosť SR, stav : xxx

(ďalej ako „Darca v Prvom rade“)

2.	Jakubcová Margita, rod. Lederleitnerová
	nar. xxx
          trvale bytom xxx
	štátna príslušnosť SR, stav: xxx

(ďalej ako „Darca v Druhom rade“)

3.	Lederleitner Eugen r. Lederleitner
nar. xxx
          trvale bytom xxx
	štátna príslušnosť SR, stav: xxx

(ďalej ako „Darca v Treťom rade“)

(ďalej Darca v Prvom rade, Darca v Druhom rade a Darca v Treťom rade spoločne ako „Darcovia“)

a

4.	OBEC DUBOVÁ
so sídlom Hlavná 39, 900 90 Dubová, IČO: 00 304 735
konajúca prostr.: Ružička Ľudovít, starosta obce Dubová
	
(ďalej ako „Obdarovaný“)

(ďalej Darcovia a Obdarovaný spoločne ako „Zmluvné strany“)

za nasledovných podmienok:

I.
Úvodné ustanovenia

1.	Dňa 12.04.2011 bol úradne overený Geometrický plán č. 10/2011 Správou katastra Pezinok -  Ing. Michalom Leitmanom, pod č. G1 270/11, vyhotovený dňa 28.03.2011 Ing. Martinom Jurčovičom-Geodetom, slúžiaci na oddelenie pozemkov p.č. 2197/80, 104, 129, 130, 136 (ďalej len  „Geometrický plán“).

2.	Darca v Prvom rade prehlasuje, že ku dňu podpisu tejto Zmluvy je výlučným vlastníkom Nehnuteľností – Dielu parcely č. 7 a Dielu parcely č. 8 špecifikovaných nižšie v tejto Zmluve a Darcovia v Druhom rade a v Treťom rade prehlasujú, že ku dňu podpisu tejto Zmluvy sú podielovými spoluvlastníkmi, každý v podiele ½ k celku, Nehnuteľností – Dielu parcely č. 4 a Dielu parcely č. 6 špecifikovaných nižšie v tejto Zmluve, nachádzajúcich sa v katastrálnom území Dubová, obec Dubová, okres Pezinok, evidovaných Katastrálnym úradom v Bratislave, Správa katastra Pezinok, a to parcely vytvorenej na základe Geometrického plánu - pozemku, parcely registra „C“, parc. č. 2197/136 o výmere 215 m2, druh pozemku: Zastavané plochy, v zmysle Geometrického plánu pozostávajúcej z nasledovných dielov:

a)	Diel parcely č. 4 o výmere 5 m2 v podielovom spoluvlastníctve Darcu v Druhom rade a Darcu v Treťom rade, každý v podiele ½ k celku (ďalej len „Diel parcely č. 4“);

b)	Diel parcely č.6 o výmere 17 m2 v podielovom spoluvlastníctve Darcu v Druhom rade a Darcu v Treťom rade, každý v podiele ½ k celku (ďalej len „Diel parcely č. 6“);

c)	Diel parcely č.7 o výmere 176 m2 vo výlučnom vlastníctve Darcu v Prvom rade (ďalej len „Diel parcely č. 7“),

d)	Diel parcely č.8 o výmere 17 m2, vo výlučnom vlastníctve Darcu v Prvom rade (ďalej len „Diel parcely č. 8“)

(ďalej Diel parcely č. 4, Diel parcely č. 6, Diel parcely č. 7 a Diel parcely č. 8 spoločne ako „Nehnuteľnosť“).

3.	Predmetom darovania na základe tejto Zmluvy je Nehnuteľnosť špecifikovaná v čl. I ods. 2 tejto Zmluvy (ďalej len „Dar“).

4.	Obdarovaný vyhlasuje, že sa pred uzavretím tejto Zmluvy oboznámil so stavom Daru, jeho stav mu je známy z obhliadky na mieste samom a z predložených dokumentov a v tomto stave ho od Darcu v Prvom rade, Darcu v Druhom rade a Darcu v Treťom rade preberá.  

II.
Predmet Zmluvy

1.	Darca v Prvom rade touto Zmluvou prenecháva Obdarovanému do výlučného vlastníctva Dar – Diel parcely č. 7 a Diel parcely č. 8 špecifikovaný v čl. I ods. 2 písm. c) a d) tejto Zmluvy.

2.	Darca v Druhom rade a Darca v Treťom rade touto Zmluvou prenechávajú Obdarovanému do výlučného vlastníctva Dar – Diel parcely č. 4 a Diel parcely č. 6 špecifikovaný v čl I. ods. 2 písm. a) a b) tejto Zmluvy.

3.	Obdarovaný touto Zmluvou Dar - Diel parcely č. 7 a Diel parcely č. 8 špecifikovaný v čl. I ods. 2 písm. c) a d) tejto Zmluvy od Darcu v Prvom rade a Dar - Diel parcely č. 4 a Diel parcely č. 6 špecifikovaný v čl I. ods. 2 písm. a) a b) tejto Zmluvy od Darcu v Druhom rade a Darcu v Treťom rade prijíma do svojho výlučného vlastníctva. 

III.
Osobitné ustanovenia

1.	Darcovia prehlasujú a Obdarovaný túto skutočnosť berie na vedomie, že Darcovia neuskutočnili žiadne kroky vedúce k vzniku práv tretích osôb k Daru, a že na Dare neviaznu žiadne dlhy, vecné bremená a iné ťarchy. 

2. 	Darcovia prehlasujú, že Dar nadobudli do svojho vlastníctva riadne v súlade s platnými právnymi predpismi, že neexistuje žiadny dôvod, na základe ktorého by sa mohla akákoľvek tretia osoba domáhať určenia vlastníckeho alebo iného práva k Daru, a že ich oprávnenie previesť vlastnícke právo k Daru nie je žiadnym spôsobom obmedzené. 

3.	Darcovia vyhlasujú, že ku dňu podpisu tejto Zmluvy nie je vedené súdne, správne alebo iné obdobné konanie, ktoré by ich vlastnícke právo k Daru spochybňovalo, a že neexistuje žiadna právna skutočnosť, ktorá by mohla mať za následok takéto spochybnenie alebo uplatnenie si vlastníckeho alebo iného práva k Daru tretími osobami.

IV.
Odovzdanie Daru, nadobudnutie vlastníckeho práva

1.	K odovzdaniu Daru do užívania dôjde najneskôr do 7 (slovom siedmich) dní odo dňa povolenia vkladu vlastníckeho práva do katastra nehnuteľností vedenom Katastrálnym úradom v Bratislave, Správa Katastra Pezinok. 

2. 	Zmluvné strany sa dohodli, že návrh na vklad vlastníckeho práva k Daru v prospech Obdarovaného podľa tejto Zmluvy do katastra nehnuteľností podá Darca v Prvom rade na príslušný katastrálny úrad, správu katastra.

3. 	Zmluvné strany berú na vedomie, že vlastnícke právo k Daru prejde na Obdarovaného až vkladom vlastníckeho práva do katastra nehnuteľností vedenom Katastrálnym úradom v Bratislave, Správa Katastra Pezinok. 

V.
Záverečné ustanovenia

1.	Táto Zmluva nadobúda platnosť a účinnosť dňom jej podpisu oboma Zmluvnými stranami.

2 	Zmluvné strany berú na vedomie, že v ostatnom sa na vzťahy vyplývajúce z tejto Zmluvy vzťahujú príslušné ustanovenia Občianskeho zákonníka v platnom znení.

3 	Zmluva má 3 (slovom tri) strany, je vyhotovená v 6 (slovom šiestich) rovnopisoch, po 1 (slovom jednom) pre každého z Darcov a Obdarovaného, dva rovnopisy sú určené pre príslušný Katastrálny úrad, Správa Katastra Pezinok.

4. 	Zmluvné strany si Zmluvu prečítali, jej obsah vzájomne vysvetlili a na znak súhlasu s ňou ju slobodne, vážne, určito, zrozumiteľne, nie v tiesni a nie za nápadne nevýhodných podmienok, vlastnou rukou podpisujú.

V Dubovej dňa 24.5. 2011					V Dubovej dňa 1.6. 2011

______________________________________		__________________________________
Darca v Prvom rade						Obdarovaný
Zachar Ľudovít, rod. Zachar				OBEC DUBOVÁ
								Ružička Ľudovít
starosta obce Dubová

____________________________________				
Darca v Druhom rade				
Jakubcová Margita, rod. Lederleitnerová

____________________________________			
Darca v Treťom rade
Lederleitner Eugen r. Lederleitner
Uzavretá 24.5.2011 – 1.6.2011
Zverejnená 20.8.2011